CELEX: 62017TN0123
Language: el
Date: 2017-02-28 00:00:00
Title: Υπόθεση T-123/17: Προσφυγή της 28ης Φεβρουαρίου 2017 — Exaa Abwicklungsstelle für Energieprodukte κατά ACER

24.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/26
            
         Προσφυγή της 28ης Φεβρουαρίου 2017 — Exaa Abwicklungsstelle für Energieprodukte κατά ACER
   (Υπόθεση T-123/17)
   (2017/C 129/40)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Exaa Abwicklungsstelle für Energieprodukte AG (Βιέννη, Αυστρία) (εκπρόσωπος: B. Rajal, δικηγόρος)
   
      Καθού: Οργανισμός Συνεργασίας των Ρυθμιστικών Αρχών Ενέργειας (ACER)
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την από 17 Φεβρουαρίου 2017 απόφαση του συμβουλίου προσφυγών του καθού στην υπόθεση A-001-2017 (consolidated) σχετικά με την απόρριψη της αιτήσεώς της περί παρεμβάσεως· και
            
         
               —
            
            
               να καταδικάσει τον καθού στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τρεις λόγους.
   
               1.
            
            
               Πρώτος λόγος: παράβαση του άρθρου 11 του κανονισμού διαδικασίας του συμβουλίου προσφυγών του καθού, καθώς και του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης, επειδή το συμβούλιο προσφυγών παρανόμως δεν δέχθηκε τη συνδρομή εννόμου συμφέροντος της προσφεύγουσας στην έκβαση της ενώπιόν του διαδικασίας προσφυγής.
            
         
               2.
            
            
               Δεύτερος λόγος: παράβαση του άρθρου 296, παράγραφος 2, ΣΛΕΕ (σοβαρή έλλειψη αιτιολογίας).
            
         
               3.
            
            
               Τρίτος λόγος: προσβολή του δικαιώματος ακροάσεως, επειδή το συμβούλιο προσφυγών δεν κοινοποίησε στην προσφεύγουσα τις απόψεις που εξέθεσε ο καθού επί του αιτήματός της περί παρεμβάσεως.